open-index/open-wikipedia-markdown huggingface dataset:
Mus Džo

**Mus Džo** ( – „briedžio žandikaulis“) – miestas vidurio Kanadoje, Saskačevano provincijos pietuose, 77 km į vakarus nuo Redžinos, prie Briedžio Žandikaulio (*Moose Jaw*) upės. Pro miestą eina Transkanados plentas, yra geležinkelių mazgas. Verčiamasi žemės ūkiu, ypač javų auginimu. Miesto apylinkės pasižymi didele tradicinių senųjų Kanados elevatorių gausa, veikia mineralinių versmių kurortas. Yra karinė oro bazė.

## Istorija

Miestas įkurtas 1882 m., tiesiant Kanados-Ramiojo vandenyno geležinkelį. Miesto teisės suteiktos 1903 m.

## Šaltiniai
Vsevolodas Bojevas

**Vsevolodas Bojevas** (1885 m. spalio 11 d. Gardine – 1954 m. spalio 26 d. Čikagoje, JAV) – Lietuvos advokatas, žurnalistas.

## Biografija
1906 m. Peterburge leido Rusijos imperijos Valstybės Dūmos valstiečių trudovikų frakcijos organą „Malenkaja gazetka“. Lenkų valdžios persekiojamas iš Vilniaus krašto atvyko į Kauną. Buvo Užsienio reikalų ministerijos juriskonsultas, Kauno VII forte organizavo iš Rusijos grąžintų dokumentų archyvą. 1940 m. rugpjūčio mėn. sovietinės valdžios suimtas, kalintas. 1944 m. pasitraukė į Vakarus, vėliau išvyko į JAV.

Nuo 1921 m. bendradarbiavo Lietuvos leidiniuose „Echo“, „Lietuvos žinios“, „Lietuva“, „Lietuvos aidas“, „Teisininkas“, žurnale „Policija“ nušvietė policijos aktualijas. Kaip teisininkas 1929 m. dalyvavo nuo rašytojų atsiskiriant Lietuvos žurnalistų sąjungai. 1929–1932 m. šios sąjungos narys. 

## Šaltiniai
Danny Grainger

**Daniel Leslie "Danny" Grainger** (g. 1986 m. liepos 28 d. Penrite, Anglijoje) – anglų futbolininkas žaidžiantis Škotijos Premier lygoje Hearts klube.

## Karjera

Karjerą pradėjo 2002 m. vasarą Gretnos klube. 2006 m. buvo paskolintas Brechin City. 2007 m. gruodžio 27 d. pasirašė trejų metų sutartį su Dundee United.

2011 m. liepos 15 d. pasirašė dvejų metų sutarti su St Johnstone.

2011 m. gegužės 25 d. paliko Perto St. Johnstone klubą ir kartu su John Sutton ir Jamie Hamill pasirašė dvejų metų sutartį su sostinės Hearts FC. Naujame klube, Ibrox stadione, debiutavo liepos 23 d. prieš Rangers FC.

## Šaltiniai

## Pasiekimai

* Škotijos Premier lyga jaunasis mėnesio žaidėjas: 2008 m. sausis

## Nuorodos
* Danny Grainger karjera ir statistika
Birutė Ona Boreišienė

**Birutė Ona Boreišienė** (1928 m. gegužės 24 d. Aleniškyje, Stačiūnų valsčius, Šiaulių apskritis – 2018 m. balandžio 30 d. Vilniuje) – Lietuvos pedagogė, žurnalistė, redaktorė.

## Biografija
1947 m. baigė Radviliškio gimnaziją. 1947–1953 m. studijavo Vilniaus pedagoginiame ir Šiaulių mokytojų institututuose. 1947–1961 m. Kuršėnų vidurinės mokyklos mokytoja, Švenčionių vidurinės mokyklos mokytoja, Telšių vidurinės mokyklos mokytoja ir mokymo dalies vedėja.

1955–1960 m. Telšių rajono laikraščio „Komunizmo aušra“ redaktorė. 1961–1965 m. žurnalo „Tarybinė mokykla“ vyr. redaktorė, 1965–1986 m. žurnalo „Tarybinė moteris“ vyr. redaktorė. 1991 m. laikraščio „Rankdarbiai“ redaktorė.

Nuo 1968 m. Lietuvos žurnalistų sąjungos narė. Daugiausia rašė pedagoginėmis, jaunimo auklėjimo bei moterų gyvenimo, žmonių tarpusavio bendravimo temomis. Nuo 1971 m. kandidatė į LKP CK narius. Ilgametė Lietuvos moterų tarybos pirmininkė. Tautodailininkų sąjungos narė, surengė per 20 personalinių rankdarbių parodų.

Palaidota Saulės kapinėse.

## Bibliografija
* Pasaulio moterys – didelė jėga kovoje už taiką ir lygiateisiškumą: medžiaga lektoriui. – Vilnius, 1966. – 16 p.
* Tarptautinė moters diena: medžiaga lektoriui. – Vilnius, 1968. – 14 p.
* Kovo 8-ji – tarptautinė moters diena: medžiaga lektoriui. – Vilnius, 1970. – 18 p.
* Tarptautinė moters diena – kovo 8-oji: medžiaga lektoriui. – Vilnius, 1975. – 14 p.
* Gražu, praktiška, madinga. – Vilnius: Mintis, 1988. – 105 p.: iliustr. – ISBN 5-417-00100-7
* Jaunai šeimai: naudingi patarimai / iliustr. Dalytė Mockienė. – Kaunas: Šviesa, 1991. – 86 p.: iliustr. – ISBN 5-430-00780-3

## Įvertinimas
* 1978 m. LSSR nusipelniusi žurnalistė

## Šaltiniai
Kohgilujės ir Bojerahmedo provincija

**Kohgilujės ir Bojerahmedo provincija** () – provincija Irano pietuose. Administracinis centras – Jasudžas.

## Geografija

Paviršius kalnuotas (ypač pietuose), priklauso Zagroso kalnų masyvui. Aukščiausias taškas – Dena (4409 m). Kalnų šlaitus dengia ąžuolų miškai.

## Gyventojai

Vyraujančios tautos – luriai, kaškajai, persai.

Didžiausi miestai (2016 m.):
* Jasudžas – 134,5 tūkst. gyventojų
* Do Gonbadanas (Gačsaranas) – 96,7
* Dehdeštas – 57,0
* Likakas – 19,8
* Madavanas – 18,0
* Čeremas – 15,2

## Administracinis suskirstymas
 
Provincija padalinta į 5 šahrestanus:
* Bahmėjaus šahrestanas
* Bojerahmado šahrestanas
* Denos šahrestanas
* Gačsarano šahrestanas
* Kohgilujės šahrestanas

## Šaltiniai
Park Sung-Joon

**Park Sung-Joon** (kor. 박성준, g. 1986 m.), pseudonimu **July Zerg** ar trumpiau **July** – buvęs profesionalus  ir vėliau trumpai StarCraft II žaidėjas iš Pietų Korėjos. Jis *zergais* komandoje STX SouL (Broodwar) ir taip pat zergais komandoje StarTale (StarCraft 2).

Park Sung-Jon yra tris sykius tapęs pagrindinės Pietų Korėjos Brood War lygos – OSL čempionu, už ką gavo „Auksinės pelės“ (*Golden Mouse*) apdovanojimą. Šį apdovanojimą iš viso yra gavę tik keturi žaidėjai.

Fanų duota Park pravardė yra *God of War* – karo dievas.

2010 m. Park Sung-Joon baigė profesionalią Brood War karjerą ir pradėjo profesionalią StarCraft II karjerą. Iš pradžių jis norėjo apskritai baigti profesionalaus žaidėjo karjerą, tačiau tėvas įkalbėjo jį pamėginti StarCraft II.

Kol kas didžiausias jo pasiekimas StarCraft II varžybose yra patekimas į GSL *Code S* (aukščiausia Korėjos lyga) finalą, kuriame pralaimėjo prieš Jang Min Chul (*MC*) ir užėmė antrąją vietą.

Iš žymesnių tarptautinių StarCraft II renginių, July yra dalyvavęs pirmajame North American Star League (NASL) sezone, kur užėmė ketvirtąją vietą. Dreamhack Summer 2011 turnyre jis taip pat liko ketvirtas, o MGL Columbus nepateko į top 8 pralaimėjęs prieš Jang Jae Ho (*Moon*).

Baigęs StarCraft profesionalaus žaidėjo karjerą, kuriam laikui tapo „League of Legends“ treneriu komandoje „Longzhu Gaming“.

## Nuorodos ir šaltiniai

* „Enjoy E-Sports“ interviu (ang. vertimas)
* TL PD Brood War žaidėjo profilis
* Tl PD StarCraft II žaidėjo profilis

### Išnašos
Eggert Jónsson

**Egertas Gunturas Junsonas** (g. 1988 m. Reikjavike) – Islandijos futbolininkas, saugas. Atstovavo Islandijos nacionalinei rinktinei.

## Karjera
Karjerą pradėjo Islandijoje. 2004–2005 m. atstovavo KF Fjarðabyggðar. 2005–2012 m. rungtyniavo Heart of Midlothian (Škotija). 

Vėliau persikėlė į Angliją, priklausė Wolverhampton Wanderers. 2012 m. nuomos pagrindais buvo perleistas Charlton Athletic. 

2013–2014 m. rungtyniavo Os Belenenses (Portugalija). 2015 m. atstovavo Vestsjælland (Danija). Tais pačiais metais persikėlė į Fleetwood Town (Anglija). 

2017–2020 m. atstovavo SønderjyskE (Danija). 

### Fimleikafélag Hafnarfjarðar
Nuo 2020 m. rugpjūčio mėn. atstovavo FH Hafnarfjörður (Islandija).

## Rinktinė
2007 m. lapkričio 21 d. debiutavo Islandijos nacionalinėje rinktinėje 2008 m. Europos futbolo čempionato atrankos rungtynėse prieš Daniją. Namuose žaidę danai sutriuškino islandus rezultatu 3-0.

## Pasiekimai
; su **SønderjyskE**
* Danijos taurė: 2019–2020 m.

## Išnašos

## Nuorodos
* SOCCERBASE
*
Hormozgano provincija

**Hormozgano provincija** () – provincija Irano pietuose. Administracinis centras – Bandare Abasas. 

## Geografija

Provincija nusidriekusi Persijos įlankos, Hormūzo sąsiaurio bei Omano įlankos pakrantėje – įlinkyje, esančiame priešais Musandamo pusiasalį. Provincijai priklauso daug salų priekrantėse (Kešmas, Kišas, Lavanas, Larakas, Ormūzas, Faroras, Abu Musa ir kt.). Sausumos paviršius kalnuotas, apima pietinį Zagroso kalnų pakraštį. Klimatas labai karštas ir drėgnas, tačiau kritulių iškrenta labai mažai. Yra keletas UNESCO biosferos rezervatų.

Provincijai priklauso 14 salų Persijos įlankoje, jūros pakrantės ilgis siekia 1000 km.

## Gyventojai

Vyraujančios tautos – persai, arabai, baludžai ir kt.

Didžiausi miestai (2016 m.):
* Bandare Abasas – 526,6 tūkst. gyventojų
* Minabas – 73,1
* Kešmas – 40,6
* Kišas – 39,8
* Dehbarezas – 36,1
* Bandare Lengehas – 30,4
* Hadžiabadas – 28,9

## Administracinis suskirstymas
 
Provincija padalinta į 11 šahrestanų:
* Abu Musos šahrestanas
* Bandare Abaso šahrestanas
* Bandare Lengės šahrestanas
* Bastako šahrestanas
* Hadžiabado šahrestanas
* Džasko šahrestanas
* Chemyro šahrestanas
* Minabo šahrestanas
* Parsiano šahrestanas
* Kešmo šahrestanas
* Rudano šahrestanas


Vaizdas:Portuguese Castle (Hormuz).jpg|Portugalų fortas Hormūzo saloje
file:HaraForestQeshm.jpg|Mangrovės Kešmo saloje
file:Bandari Girl.jpg|Moteris tradiciniais regiono drabužiais


## Šaltiniai
Ženevos automobilių paroda

**Ženevos automobilių paroda** (, ) – kasmetinė automobilių paroda, vykstanti kovo mėn. Ženevoje (Šveicarija); vienas svarbesnių tokio tipo renginių pasaulyje. Paroda įsikūrusi „Palexpo“ parodų centre, esančiame šalia Ženevos oro uosto. Parodą koordinuoja Tarptautinė automobilių gamintojų organizacija ().

Parodos plotas siekia 123 000 m² (102 000 m² po stogu ir 21 000 m² atvirame lauke).

## Istorija
Pirmą kartą, 1905 m., surengtoje parodoje buvo galima išvysti visus pagrindinius to meto automobilių modelius, turinčius vidaus degimo variklį, taip pat ir benzinu bei garais varomus automobilius. 1907 m. paroda perkelta į Ciurichą, kadangi Ženevos gyventojai buvo nusistatę prieš automobilius, pagrįsdami, kad jie kelia pavojų pėstiesiems. Tarp 1908 ir 1922 m. Šveicarijoje nebuvo surengta jokia automobilių paroda. Taip pat II pasaulinio karo metu paroda nevyko.

## Nuorodos

* Oficiali svetainė
Bušehro provincija

**Bušehro provincija** () – provincija Irano pietuose. Administracinis centras – Bušehras.

## Geografija

Provincija nusidriekusi Persijos įlankos pakrantėje, Zagroso kalnuose. Įlankos priekrantės zonoje glūdi didžiausi pasaulyje gamtinių dujų telkiniai. Į Bušehro provincijos sudėtį patenka įlankoje esanti Chargo sala. Sausumos paviršius kalnuotas, skurdus. Pagrindinė upė – Šapūras. Būdingas karštas ir sausringas klimatas.

## Gyventojai

Vyraujančios tautos – luriai, persai, yra imigrantų arabų, pakistaniečių, indų ir kt.

Didžiausi miestai (2016 m.):
* Bušehras – 223,5 tūkst. gyventojų
* Borazdžanas – 110,5
* Bandare Genevechas – 73,5
* Bandare Kanganas – 60,1
* Churmudžas – 40,7
* Džamas – 31,4
* Bandare Deilamas – 25,7

## Administracinis suskirstymas
 
Provincija padalinta į 9 šahrestanus:
* Bušehro šahrestanas
* Daštestano šahrestanas
* Dašti šahrestanas
* Dajero šahrestanas
* Deilamo šahrestanas
* Genevės šahrestanas
* Džamo šahrestanas
* Kangano šahrestanas
* Tangestano šahrestanas


Image:Bushehr Barry Kent.JPG|Persų įlankos krantas
Vaizdas:Kharg island.jpg|Chargo sala


## Šaltiniai
Aksu–Žabagli draustinis

**Aksu–Žabagli valstybinis gamtos draustinis** () – saugoma gamtos teritorija Kazachstane, Pietų Kazachstano ir Žambylo srityse, Talaso Alatau kalnuose, siekiančiuose virš 4000 m aukštį. Įkurtas 1926 m. ir apima 131 934 ha plotą.

Draustinis įkurtas siekiant apsaugoti vakarų Tianšanio gamtinius kompleksus. Draustinio įžymybės – 1800 m gylio Aksu kanjonas bei senoviniai uolų piešiniai. Teritorijoje auga 1312 aukštesniųjų augalų rūšys, būdingos kalnų pievos su nedideliais krūmokšniais ir medžiais. Pavasariais gausiai žydi tulpės. Draustinyje užfiksuotos 7 žuvų, 11 roplių, 3 varliagyvių rūšys. Taip pat užfiksuotos 267 paukščių rūšys, iš kurių 130 perinčios, o likusios 137 praskrendančios (iš retų paukščių sutinkama griežlė, baltasparnis genys). Žinduolių yra 52 rūšys: kalninis avinas, sibirinis ožys, taurusis elnias, rudasis lokys, stirna, šernas, dygliatriušis, įvairūs švilpikai ir kt., taip pat sutinkamas labai retas gyvūnas irbis.

## Šaltiniai
Seo Ji-Soo

**Seo Ji-Soo** (kor. 서지수, g. 1985 m.), žinoma pseudonimu **ToSsGirL** – buvusi profesionali  žaidėja iš Pietų Korėjos STX SouL komandos, žaidė *teranų* rase (karjeros pradžioje žaidė *protosais*, iš tų laikų likęs ir pseudonimas).

## Karjera

Seo Ji-Soo yra tris kartus tapusi Pietų Korėjos StarCraft: Brood War moterų lygos nugalėtoja. Taip pat laimėjusi pirmąją vietą TV Stargirls lygoje ir pirmąją vietą OGN Female Gamer parodomajame turnyre. Tai yra, ji laimėjo pirmąją vietą visuose moterų turnyruose, kuriuose tik dalyvavo.
Nuo 2005 m., Korėjoje užsidarius moterų StarCraft turnyrams, Seo Ji-Soo pradėjo dalyvauti įprastose lygose. Nors atskiruose mačuose yra pasiekusi žymių pergalių, įskaitant prieš vienus geriausių korėjiečių žaidėjus Hong Jin-Ho (*YellOw*) ar Park Jung Suk (*Reach*), aukštesnių vietų čia nebeužėmė.

2009 m. ESWC Asia Masters tarptautiniame turnyre ji užėmė trečiąją vietą.

ToSsGirL ilgą laiką buvo vienintelė Pietų Korėjos profesionali StarCraft: Brood War žaidėja – moteris.

2012 m. birželio 29 d. paskelbė apie karjeros pabaigą.

## Šaltiniai

## Nuorodos

* TL PD žaidėjos profilis
* Straipsnis professionalgaminglife.com 
* Korėjiečių fanų klubas
* Tarptautinis fanų klubas
* TV atsakymai į klausimus 
* SK Gaming interviu
Rudolf Skácel

**Rudolfas „Rudi“ Skacelis** (g. 1979 m. liepos 17 d. Trutnove) – buvęs čekų futbolininkas. Čekijos rinktinės saugas.

## Karjera
Rungtyniavo Čekijos klubuose ir Hearts (Škotija)

## Rinktinė
2003 m. lapkričio 12 d. debiutavo nacionalinėje komandoje rungtynėse prieš Kanadą.

## Išnašos

## Nuorodos
* 
* Rudolf Skacel karjera ir statistika
Scott Robinson

**Scott Robinson** (g. 1992 m. kovo 12 d. Edinburge) – škotų futbolininkas, žaidžiantis Škotijos Premier lygoje, Heart of Midlothian klube.

Robinson yra oficialiai jauniausias ŠPL žaidėjas istorijoje, taip pat jauniausias futbolininkas kada nors žaidęs Hearts komandoje. Sostinės klube debiutavo 2008 m. balandžio 26 d. prieš Inverness Caledonian Thistle FC, laimėjus rungtines 1-0, būdamas šešiolikos metų, vieno mėnesio ir keturiolikos dienų amžiaus.

## Šaltiniai

## Nuorodos
* Scott Robinson karjera ir statistika
Vidmantas Savickas

**Vidmantas Savickas** (g. 1970 m. kovo 13 d. Šiauliuose) – buvęs Lietuvos futbolininkas, gynėjas.

## Biografija

Gimė Šiauliuose. Sportinį kelią pradėjo Utenoje. Lankė ASMM Vilnius sporto mokyklą. Žaidė „Žalgirio“, „Panerio“, „Ekrano“, „Inkaro“, „Utenio“ komandose, žemesniųjų lygų Vokietijos klubuose.

## Šaltiniai
Kęstutis Ruzgys

**Kęstutis Ruzgys** (g. 1962 m. rugsėjo 15 d. Klaipėdoje) – buvęs Lietuvos futbolininkas, puolėjas.

## Pasiekimai

* A lygos laimėtojas: 1984, 1990 m.
* LFF taurės laimėtojas: 1983, 1986, 1990 m.
* Baltijos taurės laimėtojas: 1992 m.

## Išnašos
Naglis Miknevičius

**Naglis Miknevičius** (g. 1967 m. gruodžio 22 d.) – buvęs Lietuvos futbolininkas, gynėjas.

## Biografija

Žaidė Politechnika Kaunas (1990), Banga Kaunas (1991–1993), FBK Kaunas (1994–1999) klubuose, Lietuvos rinktinėje.

## Nuorodos
* Footballdatabase.eu
Saulius Adomauskas

**Saulius Adomauskas** (1969 m. kovo 5 d. Klaipėdoje) – buvęs Lietuvos futbolininkas.

## Biografija

Gimė Klaipėdoje. Žaidė „Sirijaus“ klube, su kuriuo 1990 m. tapo Lietuvos čempionu. 1995 m. „Sirijui“ bankrutavus, perėjo į naują FK Klaipėda komandą, bet jau 1996 m. žaidė „Žalgiryje“. 1997–1998 m. žaidė „Atlanto“ klube, vėliau nutraukė karjerą.

## Šaltiniai
Zenonas Atutis

**Zenonas Atutis** (1966 m. gruodžio 31 d. Klaipėdoje) – buvęs Lietuvos futbolininkas.

## Biografija

Žaidė Klaipėdos futbolo mokykloje, pirmasis treneris – Romualdas Dambrauskas. Žaidė TSRS jaunių rinktinėje, Klaipėdos klubuose. Profesionaliai žaidė „Sirijaus“ (1990, 1994), „Aro“ (1993, 1995), „Panerio“ (1993), „Atlanto“ (1996–1997), „Bangos“ (1999) klubuose. Baigęs profesionalo karjerą žaidė „Argus“ komandoje.

## Nuorodos
* Footballfakts.ru
Rolandas Bubliauskas

**Rolandas Bubliauskas** (g. 1966 m. rugsėjo 10 d.) – buvęs Lietuvos futbolininkas, puolėjas. Sovietų Sąjungos sporto meistras (1983 m.).

## Biografija
Žaidė puolėju šalies moksleivių rinktinėje. Iškovojo pirmąją vietą 1983 m. vykusios VIII SSRS tautų spartakiados futbolo varžybose, o antrąją – 1984 m. SSRS moksleivių spartakiadoje. Tais pačiais metais tapo Europos jaunučių (iki 16 m.) ir jaunių (iki 18 m.) antrosios vietos laimėtoju.

Žaidė Žalgiris Vilnius (1984–1986) komandoje, 1985 m. kartu su V. Ivanausku atstovavo TSRS rinktinę pasaulio jaunimo čempionate. Vėliau žaidė Sirijus Klaipėda (1990–1991, 1994–1995), Aras Klaipėda (1993, 1995), Panerys Vilnius (1993), Atlantas Klaipėda (1996–1998) klubuose. Baigęs profesionalo karjerą dirbo Argus Klaipėda komandos vadovu.

## Išnašos
Hong Jin-Ho

**Hong Jin-Ho** (kor. 홍진호, g. 1982 m.) – buvęs profesionalus  žaidėjas iš Pietų Korėjos. Žaidė pseudonimu **[NC]… YellOw** ar trumpiau tiesiog **YellOw**. Pagrindinė jo komanda buvo "KTF MagicNs", o 2008 m. tarnybos kariuomenėje metu buvo oficialios Pietų Korėjos kariuomenės StarCraft komandos "Air Force ACE" kapitonu. Dėl savo agresyvaus žaidimo stiliaus YellOw yra pramintas "Storm Zerg" (*Audros Zergu*). Taip pat dažnai vadinamas "Sidabro karaliumi" ar "Antrosios vietos karaliumi" dėl nuolatinio antros vietos užėmimo turnyruose. Finaluose jis dažniausiai pralaimėdavo prieš Lim Yo-Hwan (*Boxer*).

Nors Hong Jin-Ho niekada nepavykę laimėti nei vienos iš pagrindinių Pietų Korėjos Brood War lygų (Starleague ir MSL), jis yra ne sykį laimėjęs pirmąją vietą nereguliariuose StarCraft turnyruose. Pagal sužaistų oficialių Brood War partijų skaičių YellOw yra trečias po Lim Yo-Hwan ir Lee Yoon Yeol

2011 m. Hong Jin-Ho oficialiai paskelbė apie savo pasitraukimą iš elektroninio sporto. Jo garbei buvo surengta atsisveikinimo šventė, kurioje tarp kitų dalyvavo žinomos StarCraft žvaigždės Lim Yo-Hwan ir Lee Yoon Yeol, o Pietų Korėjos dainininkas Park Wan Gyu atliko dainą, fone ekrane rodant įsimintiniausių YellOw karjeros epizodų montažą.

## Karjera po Brood War

Nuo 2011 m. rugpjūčio 12 d. GOM TV pradėjo rodyti realybės šou "Project A", kuriame trijų mokytojų padedamas, YellOw sieks patekti į Pietų Korėjos StarCraft II GSL *Code A* lygą (antroji pagal stiprumą lyga) ir taip pradėti savo profesionalią StarCraft II karjerą.

2012 m. Hong Jin-Ho tapo naujai įkurtos League of Legends komandos „Xenics Storm“ treneriu.

2013 m. dalyvavo televizijos žaidimo The Genius pirmajame sezone, kurį ir laimėjo. Vėliau taip pat dalyvavo antrame (kartu su kitu žaidėjiu Lim Yo-Hwan) ir ketvirtame sezonuose. 

## Šaltiniai

## Nuorodos
* The Storm Zerg - Team Liquid straipsnis apie YellOw
* TL PD žaidėjo profilis
Valerijus Kiseliovas

**Valerijus Kiseliovas** (g. 1967 m. kovo 14 d. Klaipėdoje) – buvęs Lietuvos futbolininkas, futbolo teisėjas.

## Biografija

Gimė ir futbolą pradėjo žaisti Klaipėdoje. Pirmasis treneris – Gintaras Balčiauskas. 1990 m. su „Sirijumi“ laimėjo Lietuvos čempionatą ir taurę. Taip pat žaidė Gruzijos, Latvijos, Rusijos komandose. Baigęs karjerą žaidė mėgėjų lygose.

Vėliau tapo FIFA kategorijos teisėju.

## Šaltiniai
Gintaras Kviliūnas

**Gintaras Kviliūnas** (g. 1966 m. balandžio 17 d. Rokiškio raj.) – buvęs Lietuvos futbolininkas, puolėjas.

## Biografija

2011 m. dirbo FK Palanga vienu iš trenerių.

## Nuorodos
* 90minut.pl
Ovidijus Mozuraitis

**Ovidijus Mozuraitis** (g. 1959 m. balandžio 10 d., Tauragė -  2017 m. gruodžio 1 d., Vokietijoje) – buvęs Lietuvos futbolininkas.

## Biografija

1980 - 1986 m. žaidė Atlantas Klaipėda ir Žalgiris Vilnius meistrų komandose. Vėliau žaidė Sirijus Klaipėda (1990–1991), Granitas Klaipėda (1992), TSG Sprockhovel (1992–2000) komandose. 1995 m. Tauragės Tauro komandoje.

## Nuorodos
* Tsg-fans.de
Edgaras Tumasonis

**Edgaras Tumasonis** (g. 1968 m. gegužės 8 d. Alytuje) – buvęs Lietuvos futbolininkas, gynėjas.

## Biografija

Žaidė Žalgiris Vilnius (1986), Granitas Klaipėda (1985, 1986–1989), Jovaras Mažeikiai (–1990), Sirijus Klaipėda (1990–1994) komandose, Lietuvos rinktinėje.

## Nuorodos
* Footballdatabase.eu
* Worldfootball.net
Evaldas Razulis

**Evaldas Razulis** (g. 1986 m. balandžio 3 d.) – Lietuvos futbolininkas, puolėjas.

## Biografija

Karjerą pradėjo 2002 m. Nafta Mažeikiai klube, vėliau žaidė Rusijoje. 2008 m. sugrįžo į Lietuvą. Žaidė Lietuvos jaunimo rinktinėse. 2012 m. kovo pabaigoje persikėlė į Klaipėdos „Atlanto“ klubą.

Lietuvos rinktinėje debiutavo varžybose prieš Albaniją, jų metu įmušė įvartį.

## Trenerio karjera
2020 m. įgijo UEFA B trenerio licenciją. 2023 m. sausio mėn. įgijo UEFA A trenerio licenciją.

Dirba FK Atmosfera (2012) trenerių štabe.

## Šaltiniai

## Nuorodos
* 90minut.pl
Tomas Daumantas

**Tomas Daumantas** (g. 1975 m. rugpjūčio 30 d. Plungėje) – buvęs Lietuvos futbolininkas, saugas.

## Biografija

Faktiškai visą profesionalaus žaidėjo karjerą praleido užsienyje, Lietuvoje žaidė tik FC Vilnius (2006–2007) komandoje. Yra žaidęs Lietuvos rinktinėje, turi ir Belgijos pilietybę.

## Pasiekimai

* Jupiler lyga: 1998 m.

## Nuorodos
* Weltfussball.de
Marius Dovydėnas

**Marius Dovydėnas** (g. 1979 m. birželio 28 d. Panevėžyje) – buvęs Lietuvos futbolininkas, saugas. Nuo 16 m. žaidė įvairiuose Estijos klubuose.
2011 m. buvo teisiamas už reketą byloje, susijusioje su lažybomis.

## Laimėjimai
* Meistriliiga: 1995, 2004, 2006 m.
* Estijos futbolo taurė: 1995, 2004, 2005 m.

## Nuorodos
* Resupublika.lt
Linas Klimavičius

**Linas Klimavičius** (g. 1989 m. balandžio 10 d. Panevėžyje) – buvęs profesionalus Lietuvos futbolininkas, gynėjas. Atstovavo Lietuvos nacionalinei rinktinei. Baigęs futbolininko karjerą tapo treneriu.

## Biografija
Tėvas Albertas Klimavičius ir brolis Arūnas Klimavičius taip pat futbolininkai.
### FK Ekranas
Karjerą pradėjo 2006 m. „Ekrane“. 2007 m. vasarą paliko klubą.

### FK Sūduva
„Sūduvoje“ žaidė 2007 m. antroje pusėje sezono.

### Ukraina
Vėliau išvyko į Ukrainą. Žaidė „Dnipro“ ir „Kryvbas“ klubuose.
### Latvija
Vėliau persikėlė į latvių Rygos „Daugava“.
### FK Trakai
2014 m. kovo pradžioje sugrįžo į Lietuvą ir pasirašė sutartį su Trakų klubu.

### FK Žalgiris
Nuo 2015 m. gruodžio pabaigos atstovavo Vilniaus „Žalgirio“ klubui.

### Rumunija
Rumunijoje 2019 m. atstovavo Bukarešto „Dinamo“, o 2020 m. persikėlė į Jasų „Politehnica“.
### FK Sūduva
2020 m. rugsėjo 10 d. pranešta, kad atstovaus Marijampolės „Sūduvai“. Jau sekančią dieną (rugsėjo 11 d.) žaidė Lietuvos futbolo taurės turnyro rungtynėse prieš Vilniaus Vytį ir pačioje rungtynių pabaigoje (93 min.) pelnė trečiąjį rungtynių įvartį, bei padėjo įtvirtinti marijampoliečių pergalę. Galutinis rezultatas 3-0. 2020 m. rugsėjo 27 d. debiutavo A lygoje rungtynėse prieš Vilniaus „Riterius“, kurias sūduviečiai laimėjo triuškinančiu rezultatu 7:1. 2020 m. A lygoje sužaidė ketverias rungtynes ir iškovojo sidabro medalius.

### DFK Dainava
2021 m. žaidė DFK Dainava ekipoje buvo vienas iš ekipos lyderių. Spalio mėn. rungtynėse žaidėjui lūžo skruostikaulis, bet tęsė rungtynes.

### FK Panevėžys
2022 m. sausio mėn. pasirašyta sutartis su „Panevėžio“ klubu pagal formulę vienas plius vienas.

2022 m. kovo 6 d. oficialiai debiutavo A lygos rungtynėse prieš „Riterių“ klubą.

2023 m. kovo 12 d. rungtynėse prieš FK Riteriai pasižymėjo pelnydamas įvartį ir svariai prisidėjo prie triuškinančios panevėžiečių pergalės rezultatu 4:0.

2023 m. lapkričio viduryje pratęsė sutartį dar dvejiems metams.

2025 m. rugpjūčio 13 d. pelnė įvartį 2025 m. LFF taurės turnyro ketvirtfinalyje prieš FK Jonava. Panevėžiečiai nugalėjo varžovus rezultatu 4-1 ir pateko į turnyro pusfinalį.

2025 m. gruodžio 30 d. paskelbta apie profesionalaus futbolininko karjeros pabaigą.

### Trenerio karjera

2026 m. sausio 13 d. paskelbta, kad užėmė Panevėžys B komandos vyr. trenerio pareigas.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su FK Žalgiris
* **[[A lyga|A lygos]] čempionas**: 2016 m.
* A lygos sidabro laimėtojas: 2017 m.
* LFF taurės laimėtojas: 2018 m.

; su FK Sūduva
* A lygos vicečempionas: 2020 m.

; **su [[FK Panevėžys]]**
* **[[A lyga|A lygos]] čempionas**: 2023 m.
* A lygos trečioji vieta: 2022 m.
* **[[LFF taurė]]s laimėtojas:** 2025 m.
*  **Supertaurės laimėtojas**: 2024 m.

; asmeniniai
* 2022 m. balandžio mėn. geriausias žaidėjas.
* Išrinktas į simbolinę 2023 m. A lygos žaidėjų rinktinę.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Rytis Leliūga

**Rytis Leliūga** (g. 1987 m. sausio 4 d.) – Lietuvos futbolininkas, saugas.

## Biografija

Karjerą pradėjo FK Mažeikiai klube, vėliau išvyko žaisti į užsienį. 2011 m. sausio 30 d. FK Šiauliai pasirašė vienerių metų sutartį su žaidėju, tačiau gegužės mėnesį jis buvo atleistas. 2012 metų balandžio mėnesį prisijungė prie Gjøvik FF ekipos, bet ten žaidė tik iki liepos mėnesio. Tą patį liepos mėnesį jis jau pasirašė kontraktą su Liepājas Metalurgs komanda. Metų gale jis perėjo į Vilniaus Žalgirį. Po 2014 m. sezono žaidėjas paliko „Žalgirio“ ekipą.

## Pasiekimai

**[[VMFD Žalgiris Vilnius]]**
* LFF taurės laimėtojas (2) 2012-2013 m., 2013-2014 m.
* LFF Supertaurės laimėtojas (1) 2013 m.
* A Lygos laimėtojas (2) 2013 m., 2014 m

## Šaltiniai

## Nuorodos
*
Romas Mažeikis

**Romas Mažeikis** (g. 1964 m. balandžio 28 d. Gargžduose) – buvęs Lietuvos futbolininkas.

## Biografija

Žaidė Žalgiris Vilnius (1982–1990) meistrų komandoje, vėliau išvyko žaisti į užsienį. Yra žaidęs Lietuvos rinktinėje.

## Nuorodos
*
Kostas Ostrauskas (1926)

**Kostas Ostrauskas** (slapyvardis *Andrius Baltaragis*, 1926 m. balandžio 5 d. Veiveriuose – 2012 m. sausio 9 d. JAV) – Lietuvos ir JAV dramaturgas, literatūros istorikas, kritikas, žurnalistas.

## Biografija
Mokėsi Kauno „Aušros” gimnazijoje, 1944 m. Kauno jaunimo teatro aktorius. Frontui artėjant pasitraukė į Vokietiją, gimnaziją baigė Liubeke. 1946–1949 m. studijavo Pabaltijo universitete Hamburge, 1949 m. atvykęs į JAV, 1952 m. baigė lituanistikos ir slavistikos studijas Pensilvanijos universitete ; vienas iš paskutiniųjų Vinco Krėvės studentų.

Pensilvanijos universiteto muzikos bibliotekos vedėjas. Bendradarbiavo JAV lietuvių spaudoje, daugelį jo pjesių spausdino žurnalas „Metmenys“.

## Kūryba
Scenai pradėjo rašyti nuo 1951 m. Į avangardizmą pasuko jau pirmąja pjese „Pypkė“. Daugelis jo dramų yra trumpos, kaip novelės, dažniausiai su dviem-trim veikėjais, veiksmas koncentruojamas apie vieną temą ar motyvą. Atskirą grupę sudaro „rimtieji“ K. Ostrausko kūriniai. Tai pjesės, kuriose vyrauja ne tiek komizmas, kiek tragiškieji būties aspektai: „Duobkasiai“ (1964–1965 m.) – tai „Hamleto“ kapinių scenos parafrazė; „Gyveno kartą senelis ir senelė“ (1963–1969 m.) – čia jaučiama aliuzija į S. Beketo „Belaukiant Godo“. Muzikaliausiu K. Ostrausko kūriniu vadinamas „Kvartetas“ (1969 m.). Taip pat yra parašęs keletą filosofinių pjesių: „Ars amoris“ (1979 m.), „Anna ir Emma“ (1989 m.) ir kt.

## Bibliografija
* *Pypkė*, 1 v. drama. Parašyta 1951 m., išspausdinta „Literatūros lankose“ Nr. 4, 1954 m., vaidinta 1961 m.– A. Škėmos pastatymas Santaros stovykloje, 1964 m.– D. Bylaitienės ir J. Blekaičio pastatymas Čikagoje.
* *Kanarėlė*, 3 v. drama. Suvaidinta 1956 m., V. Valiukui režisuojant, Čikagoje. Ten pat 1958 m. L. S. Santaros puošniai išleista.
* *Žaliojoj lankelėj*, 1 v. drama, parašyta 1961 m., drauge su „Pypke“ 1963 m. Santaros–Šviesos išleista atskira knyga; suvaidinta 1964 m. Čikagoje, J. Kelečiui režisuojant.
* *Gyveno kartą senelis ir senelė…*, 1 v., parašyta 1963 m., išspausdinta „Metmenų“ Nr. 8, 1964 m. ir tais pat metais Čikagoje pirmą kartą suvaidinta N. Martinaitytei režisuojant.
* *Gundymai*, 1970–1979 m.
* *Lozorius*, 1971 m.
* *Čičinskas*, 1974–1975 m.
* *Jūratė ir Kastytis*, 1977 m.
* *Karali(a)us juokdarys*, 1987 m.
* Ars amoris, 1991 m.
* *Vaižgantas*, 1994 m.
* TRISKAIDEKAPHOBIA, išspausdinta Literatūros almanache VARPAI-2011 (26), p. 49-68,  su Leono Peleckio-Kaktavičiaus įž. str., p. 47-48

## Literatūra
* Ruchlevičienė I. *Kūryba – kaip žaidimas*: Kosto Ostrausko dramaturgija. – 2003.
* Jackiewicz M. *Twórca litewskiego teatru absurdu*: uwagi o dramaturgii Kostasa Ostrauskasa. – 1992.
* *Lietuviškieji slapyvardžiai*. – 1995–1999.
* *Lietuvių egzodo literatūra*. – 1945–1990, 1997.
* Lankutis J., *Lietuvių egzodo literatūra 1940–1990*. – 1995.
* V. Kubilius, *XX a. literatūra*. – 1995.
* *Lietuvių literatūra svetur 1945–1967*. – 1968.

## Šaltiniai

## Nuorodos
* Jurgis Blekaitis. Kostas Ostrauskas ieško savo teatro (1965–1966) Tekstai.lt
Paulius Paknys

**Paulis Paknys** (g. 1984 m. gegužės 10 d.) – buvęs Lietuvos futbolininkas, žaidęs gynėjo pozicijoje, futbolo agentas.

2009 m. liepos viduryje pasirašė trejų metų sutartį su Lenkijos Kielcų "Korona" klubu.

## Išnašos
Nikolajus Misiukas

**Nikolajus Misiukas** (g. 1987 m. sausio 4 d.) – Lietuvos futbolininkas, puolėjas.

## Biografija

Karjerą pradėjo Žalgiris Vilnius klube 2003 m. 2008–2010 m. žaidė užsienyje, vėliau grįžo į Lietuvą.

## Išnašos
Donatas Navikas

**Donatas Navikas** (g. 1983 m. birželio 30 d.) – buvęs Lietuvos futbolininkas, saugas. Nuo 2019 m. pradėjo trenerio karjerą.

## Žaidėjo karjera
Karjerą pradėjo Vienybė Ukmergė (2000) komandoje. 

Daugiausia pasiekė žaisdamas Atlantas Klaipėda klube (2003–2008).

2015 metų sezoną D. Navikas pradėjo Klaipėdos "Atlanto" gretose, vėliau persikėlė į Pakruojo "Kruoja", o sezoną užbaigė Palangoje.

2015 metų LFF I-os lygos sezono pabaigoje prisijungė prie FK Palanga ekipos. 2016 metų kovo mėnesį Donatas Navikas pasirašė naują sutartį su FK "Palanga". Žaidė pagrindinėje komandoje, bei dirbo vaikų treneriu.

## Trenerio karjera
2019 m. spalio 30 d. Klaipėdos FK Atlantas pralaimėjo FK Sūduvai rezultatu 1-9, o lapkričio pradžioje pranešta, kad vyr. treneris Viktors Dobrecovs abipusiu susitarimu palieka komandą. Jo vietą iki sezono pabaigos užėmė Donatas Navikas. 2019 m. lapkričio 4 d. Donatas debiutavo vyr. trenerio poste, o klaipėdiečiai Vilniuje 2-5 pralaimėjo FK Riteriai.

2020 m. balandžio mėn. naujai suformuota futbolo komanda FK Neptūnas pranešė kad treneriu paskirtas Donatas Navikas.

2021 m. įgijo UEFA A trenerio licenciją.

## Pasiekimai
* Lietuvos futbolo čempionato bronzos medalininkas 2004 bei 2014 m.
* Lietuvos futbolo čempionato sidabro medalininkas 2013 m.
* Lietuvos futbolo taurės nugalėtojas 2002/2003 m.
* Baltarusijos futbolo čempionato bronzos medalininkas 2010 m.

## Šaltiniai

## Nuorodos
* Transfermarkt
Robertas Ringys

**Robertas Ringys** (g. 1979 m. rugsėjo 2 d.) – Lietuvos futbolininkas, saugas.

## Biografija

Karjerą pradėjo Atlantas Klaipėda klube, vėliau žaidė Žalgiris Vilnius, užsienio komandose. Yra žaidęs Lietuvos rinktinėje.

## Išnašos
Jonas Petrauskas (1979)

**Jonas Petrauskas** (; g. 1979 m. gegužės 18 d. Minske) – lietuvių kilmės Baltarusijos futbolininkas, gynėjas, treneris.

## Biografija

2012 m. pradėjo trenerio karjerą. Treniruoja Minsko moterų komandą.

2021 m. įgijo UEFA A trenerio licenciją.
Luca Bonometti

**Luka Bonometis** (g. 1989 m. sausio 25 d.) – Italijos futbolininkas, saugas.

## Karjera
Kitados rungtyniavo ir Lietuvoje. Atstovavo  Vilniaus „Žalgiriui“.  

Žaidė įvairiose Italijos žemesnių lygų komandose.

2011 m. tarpsezonyje pasirašė kontraktą su Vilniaus „Žalgiriu“.

Po 2011 m. A lygos sezono sutartis su žaidėju nebuvo pratęsta.

## Išnašos

## Nuorodos

*
Simas Skinderis

**Simas Skinderis** (g. 1981 m. vasario 17 d. Panevėžyje) – Lietuvos futbolininkas, vartininkas.

## Karjera
S. Skinderis iš pradžių rungtyniavo gimtojo miesto „Ekrano“ klube, vėliau – Kauno „Inkare“, Klaipėdos „Atlante“, „Šilutėje“, galiausiai išvyko svetur.

Užsienyje S. Skinderis daugiausia žaidė Baltarusijoje („Torpedo-SKA“, „Naftan“, „Belšinos“, Slavijos“, „Gorodėjos“ ir „Minsk“ klubuose, pelnė šios šalies čempionato bronzą), taip pat Kazachstane. Kuriam laikui parvykęs į Lietuvą, rungtyniavo Alytuje ir Tauragėje, 2017 m. trumpam buvo prisijungęs prie Kėdainių „Nevėžio“.

Baigęs futbolininko karjerą, privačioje Minsko futbolo mokykloje dirbo treneriu.

## Kita
2021 m. sausio mėn. interviu Rusijos naujienų portalui „Tribuna“ Skinderis teigiamai atsiliepė apie Aleksandro Lukašenkos režimą ir gyvenimą Baltarusijoje.

2022 m. pradžioje pranešta, kad pateko į kalėjimą Žodzinoje.

## Pasiekimai

* LFF taurės čempionas: 1998, 2000, 2003 m.
* LFF supertaurės čempionas: 1998 m.

## Išnašos

## Nuorodos
*
Marius Stanaitis

**Marius Stanaitis** (g. 1987 m. gruodžio 26 d.) – buvęs Lietuvos futbolininkas, saugas.

## Biografija
Profesionalo karjerą pradėjo 2004 m., kai atstovavo FC Vilnius. 

Vėliau žaidė įvairiose Lietuvos komandose (Vilniaus, Ukmergės, Pakruojo, Visagino, Tauragės).
 
2011 m. išvyko metams žaisti Graikijoje. 

Grįžo į Lietuvą ir A lygoje žaidė „Tauro“ ir REO. 

2014–2015 m. žaidė Lenkijoje. 

Baigęs profesionalo karjerą žaidė mėgėjų klube Fakyrai Vilnius.

## Išnašos

## Nuorodos
* SOCCERWAY
* lietuvosfutbolas.lt
Emil Boc

**Emilis Bokas** (, rumunų k. tarimas [eˈmil ˈbok]; g. 1966 m. rugsėjo 6 d.) – Rumunijos politikas, nuo 2008 m. gruodžio einantis ministro pirmininko pareigas. 2004–2009 m. ėjo Klužo-Napokos, didžiausio Transilvanijos miesto mero pareigas. Priklauso Liberalų demokratų partijai.

## Nuorodos
* Oficiali svetainė
Gediminas Vičius

**Gediminas Vičius** (g. 1985 m. liepos 5 d.) – Lietuvos futbolininkas, saugas.

## Biografija

Karjerą pradėjo 2001 m. Kareda Kaunas klube. Nacionalinėje rinktinėje debiutavo 2011 m. spalio 11 d. varžybose prieš Čekiją.

## Įvarčiai rinktinėje

## Šaltiniai

## Nuorodos
* Weltfussball.de
Gediminas Šugžda

**Gediminas Šugžda** (g. 1968 m. spalio 4 d. Telšiuose) – buvęs Lietuvos futbolininkas, gynėjas.

## Biografija

Profesionalo karjerą pradėjo Žalgiris Vilnius klube. Žaidė TSRS jaunimo rinktinėje, Lietuvos rinktinėje.

Baigęs žaidėjo karjerą tapo TSV 1847 Weilheim klubo treneriu, treniruoja SC Baldham-Vaterstetten (2008–) komandą.

## Išnašos
Vladas Tučkus

**Vladas Tučkus** (1932 m. lapkričio 21 d. – 1988 m. lapkričio 19 d. Rygoje) – Lietuvos futbolininkas, vartininkas.

## Biografija

Karjerą pradėjo Elnias Šiauliai klube (1949), 1950 m. laimėjo TSRS jaunių pirmenybių bronzą. Vėliau perėjo į Vilniaus „Spartaką“ (1951–1953), nuo 1954 m. žaidė Spartak Moskva klube (1954–1957), kur buvo vienas geriausių TSRS vartininkų. Pašalintas iš Maskvos komandos už disciplinos trūkumą, vėliau žaidė latvių Daugava Riga (1960–1961) ir Kompresors Riga komandose.

## Išnašos
Stanislovas Vitkovskis

**Stanislovas Vitkovskis** (g. 1967 m. kovo 15 d.) – buvęs Lietuvos futbolininkas, saugas.

## Biografija

Žaidė Atlantas Klaipėda (1985), Žalgiris Vilnius (1986–1988), Inkaras Kaunas (1989–1990), Neris Vilnius (1991–1992) klubuose, Lietuvos rinktinėje.

## Įvarčiai rinktinėje

## Išnašos
Mohamed Larbi Arouri

**Mohamedas Larbi Aruris** (g. 1983 m. kovo 13 d. Tunise) – buvęs Tuniso futbolininkas, gynėjas.

## Biografija

Profesionalo karjerą pradėjo Tuniso AS Marsa klube. 

2006 m. atvyko į FBK Kaunas, kur žaidė iki 2009 m. 

Vėliau grįžo trumpam į Tunisą, paskui tęsė karjerą Europoje.

## Nuorodos
* Transfermarkt
* worldfootball.net 
* Globalsportsarchive
Irakli Zoidze

**Irakli Zoidze** (g. 1969 m. kovo 21 d.) – Gruzijos futbolininkas, vartininkas.

## Biografija

Daugiausia pasiekė su Dinamo Tbilisi (1992–1998) ir Torpedo Kutaisi (2000–2001) klubais. 1999 m. rudenį žaidė FBK Kaunas klube.

## Išnašos

## Nuorodos
*
Kertinis akmuo

::Panašias reikšmes žr. čia

**Kertinis akmuo** – pirmas akmuo, dedamas į statinio pagrindą, priimantis ant savęs pagrindinį krūvį. Kertiniu akmeniu dažnai pavadinamas ir akmuo, iškilmingos ceremonijos metu įmūrijamas statinio matomoje vietoje, kur nurodoma statybos data, architektų, rėmėjų vardai ir pan. Iškilmėse dalyvauja rangovų, valdžios, bažnyčios atstovai, visuomenė. Dažnai su kertiniu akmeniu įdedama ir speciali kapsulė su laišku ateities kartoms.   

Pastaruoju laiku kertinio akmens sąvoka plačiai vartojama ir dėka Biblijos, kur dažniausiai ji pavartojama kaip metafora.

## Šaltiniai

## Nuorodos

* [Kertinis akmuo](http://en.wikisource.org/wiki/Catholic_Encyclopedia_(1913)/Corner_Stone)
* Klaipėdos LEZ jėgainės kertinio akmens padėjimas
* Palangos bažnyčios kertinio akmens pašventinimas
Liudas Rumbutis

**Liudas Rumbutis** (g. 1955 m. lapkričio 24 d. Telšiuose) – buvęs Lietuvos futbolininkas, treneris.

## Biografija

Žaidė daugiausia Dinamo Minsk (1976–1986) komandoje, su kuria laimėjo TSRS pirmenybes. 1983 m. TSRS pirmenybių bronzą. 

Baigęs karjerą, nuo 1987 m. treniravo Baltarusijos komandas. 2007-2008 m. buvo Gardino Nemuno vyr. treneris.

## Nuorodos
*
Viktoras Bridaitis

**Viktoras Bridaitis** (g. 1965 m. gegužės 18 d. Tauragėje – 2014 m. liepos 4 d. Bitėnuose) – Lietuvos futbolininkas, TSRS sporto meistras (1983), TSRS tarptautinės klasės sporto meistras (1987), futbolo treneris.

## Biografija

Gimė ir pradėjo žaisti futbolą Tauragėje, pirmasis treneris – Bronius Kičas (Tauragė), vėliau – Jonas Stažys. Lankė Tauragės VJSM, 1982 m. Vilniaus ASMM mokyklą, 1983–1984 m. žaidė už „Žalgirio“ dublerius. Žaidė Talino „Dinamo“ (ar „Sport“) komandoje 1985–1986 m., Vilniaus „Žalgirio“ meistrų (1983–1984, 1987–1989) komandoje, vėliau išvyko į Vokietiją, kur žaidė žemesnių lygų komandose (FC Remscheid, Westfalen Herne, TSV Ronsdorf). Žaidė Lietuvos jaunių rinktinėje (1982).

Nuskendo Nemune ties Bitėnais.

## Pasiekimai
* TSRS dublerių varžybų bronzos laimėtojas (1987)
* VIII SSRS tautų spartakiados čempionas (1983)
* Pasaulio universiados čempionas (1987)
* TSRS studentų žaidynių laimėtojas (1988)

## Nuorodos
Robertas Tautkus

**Robertas Tautkus** (g. 1963 m. sausio 27 d. Kaune) – buvęs Lietuvos futbolininkas, treneris.

## Biografija
Žaidė Žalgiris Vilnius (1981–1990) meistrų komandoje, su kuria laimėjo 1987 m. universiadą, vėliau išvyko į užsienį, žaidė Zimbru Chisinau (1990–1991), FC Gutersloh (1991–1993) klubuose. Yra žaidęs Lietuvos rinktinėje.

1999 m. trumpai dirbo Lietuvos rinktinės treneriu.

## Nuorodos
Apvalkalinė kulka

**Apvalkalinė kulka**, *FMJ kulka* (; ) – kulka, kurią paprastai sudaro minkšta šerdis (dažniausiai švinas) ir gaubia kietesnio metalo (paprastai vario lydinio, kartais – plieno) apvalkalas. Apvalkalas kulką gaubia iš visų pusių (tokias kulkas dar vadina *visiškai apvalkalinėmis*, ) arba iš visų pusių, išskyrus dugną.

Pirmas veiksmingas apvalkalines kulkas 1882 m. išrado Šveicarijos kariuomenės pulkininkas Eduardas Rubinas (*Eduard Rubin*).
Standartiniuose šoviniuose apvalkalines kulkas pirmą kartą panaudojo 1886 m., tai buvo šoviniai *Lebel Mle 1886/M93* šautuvui.

## Privalumai ir trūkumai
Apvalkalo suteikiami privalumai:
* leidžia kulkai įgyti didesnį žiotinį greitį, negu įgauna grynai švininė kulka,
* neleidžia švinui nusėsti ant vidinio vamzdžio paviršiaus, pvz., graižtvose.
* apsaugo vamzdžio vidinį paviršių ir graižtvas nuo pažeidimų, kai šaudoma šarvamušėmis kulkomis iš kieto metalo.
* didina pramušamąją gebą,
FMJ kulkos lengvai atskiriamos nuo minkštanosių ir dubianosių kulkų.

Trūkumai:
* Apvalkalinės kulkos turi ribotas plėtimosi pataikius galimybes, kuo skiriasi nuo ekspansyviųjų kulkų (minkštanosių ir dubianosių). Dėl to apvalkalinės kulkos daro mažesnę žalą nešarvuotiems taikiniams.
* Didesnė rikošeto tikimybė.

## Apvalkalinių kulkų įvairovė
Apvalkalinės kulkos daroma žala priklauso nuo kulkos konstrukcijos.

Didesnę žalą darančios apvalkalinės kulkos pavyzdys yra britaniškų .303 kalibro šautuvų šovinių kulka, kuri atitinka Hagos konvenciją, tačiau daro didesnę žalą, nei paprastos smailiosios šautuvų kulkos. Šių kulkų masės centras yra paslinktas atgal, nes kulkos vidaus priekinis trečdalis užpildytas lengva medžiaga (aliuminiu ar plaušiena). Tokia kulka turi sunkų galą ir, prasiskverbusi į taikinį, toliau juda sukiodama nosį (kulkos išilginė ašis sukasi apie skrydžio kryptį sudarydama kūgį pagrindu į priekį). Dabar ginklus su .303 British kalibro šoviniais pakeitė ginklai 7,62×51 mm NATO kalibro šoviniams. Panašią konstrukciją turi ir sovietiniai 5,45×39 mm šoviniai.

## Šovinių su apvalkalinėmis kulkomis nuotraukos

Image:7.65x17_mm_Browning_ReconTanto.jpg|.32 ACP
Image:7.62x25_-_FMJ_-_SB_-_5.jpg|7,62×25 mm Tokarev
Image:Tokarev,parabellum,32.JPG|.32 ACP, 7,62×25 mm Tokarev, 9×19 mm Parabellum
Image:T_73.JPG|7,65×22 mm Parabellum
Image:380RevolverMkIIz_Cartridges.JPG|.38 S&W
Image:9mm_short.jpg|.380 ACP
Image:9mmMakarov.jpg|9×18 mm Makarov
Image:.38_Super.jpg|.38 Super
Image:40_S%26W_-_FMJ_-_4.jpg|.40 S&W
Image:45_ACP_-_FMJ_-_SB_-_2.jpg|.45 ACP
|7,62×39 mm
Image:7.62x39_-_FMJ_-_2.jpg|7,62×39 mm
Image:7.62x39_-_FMJ_-_1.jpg|7,62×39 mm
Image:5.56_x_45_mm_NATO.jpg|5,56×45 mm NATO
Image:.303ammunition.jpeg|.303 British
Image:303vs280RossSB2007.JPG|.280 Ross & .303 British
Image:WWI_rifle_ammunition.JPG|7,92×57 mm Mauser (Antrojo pasaulinio karo laikai)
Image:8mm_Mauser_stripper_clip%2C_1941_Turkish_military_production.JPG|7,92×57 mm Mauser (1941)
Image:German_7.92x33mm_Kurz.jpg|7,92×33 mm Kurz
Image:GP11.jpg|7,5×55 mm Swiss
Image:7,62mm_G3_oder_MG3.jpg|Trys surinktos 7,62×51 mm NATO FMJ kulkos su graižtvų žymėmis (prie nešauto šovinio)


## Šaltiniai
Mezaninas

**Mezaninas** () – tarpinis veiklos finansavimas tarp banko paskolos ir akcijų emisijos leidimo. Įmonėms, turinčioms verslo plėtros idėjų, tačiau stokojančioms lėšų joms įgyvendinti ir negalinčioms gauti paskolų iš bankų bei nenorinčioms perleisti įmonės valdymo akcininkams, išeitis būtų pasinaudoti finansine priemone – mezaninu.

Mezaninas – verslo finansavimo būdas, turintis tiek paskolos, tiek akcinio kapitalo elementų. Jis dažniausiai naudojamas, kai kompanija jau gamina produktą ar tiekia paslaugą, tad jo tikslas būna pasiekti kritines apimtis, kurios leistų įmonei atlikti pirminį viešą akijų siūlymą (, IPO). Taip pat tai patogus būdas finansuoti vadybos išpirkimo () arba svertinio išpirkimo () sandorius, nes akcininkai nepraranda kontrolės, o mezanino davėjas prisiima riziką, artimą akcinio kapitalo lygio rizikai.

## Nuorodos
* Verslo Žinios: Mezaninas padeda pasiskolinti ir išsaugoti valdymą
* Versus: Sandorių finansavimas: galimybės – ar visos jos išnaudotos?
* Verslo Banga: „Mezzanine“ finansavimas
* Bond Capital: Mezzanine Finance 

## Išnašos
Vitalijus Gusevas

**Vitalijus Gusevas** (g. 1983 m. kovo 16 d. Tartu) – buvęs Estijos futbolininkas, puolėjas.

## Biografija
Profesionalaus futbolininko karjerą pradėjo Tammeka Tartu klube, vėliau žaidė įvairiose Estijos komandose, 

2005 m. žaidė FBK Kaunas, Jėgeriai Kaunas ir Atlantas Klaipėda klubuose.

## Estijos rinktinė
Sužaidė vienerias rungtynes Estijos rinktinėje.

2009 m. gegužės 29 d. debiutas įvyko prieš Velso rinktinę. Velsas nugalėjo minimalia persvara 1:0.

## Išnašos

## Nuorodos
* Transfermarkt
Artūras Labukas

**Artūras Labukas** (g. 1964 m. vasario 25 d.) – buvęs Lietuvos futbolininkas, saugas.

## Biografija

Žaidė Alytuje – „Dainavos“ (1990), „Snaigės“ (1991–1992), „Dainavos“ (2001), „Alyčio“ (2003–2004), „Centro“ (2011) komandose. Baigęs karjerą žaidė senjorų komandose.

## Šaltiniai
Algirdas Berželionis

**Algirdas Berželionis** (1940 m. vasario 16 d. Giniūnuose, Eišiškių apskritis – 2008 m. vasario 25 d. Vilniuje) – Lietuvos žurnalistas, redaktorius.

## Biografija
1957 m. baigė Valkininkų vidurinę mokyklą, 1964 m. Vilniaus universiteto Istorijos–filologijos fakultete – žurnalistikos specialybę. 1971–1973 m. mokėsi Leningrado aukštosios partinės mokyklos žurnalistikos skyriuje.

1964–1968 m. Kretingos rajono laikraščio „Švyturys“ atsakingasis sekretorius, redaktoriaus pavaduotojas, 1968–1971 m. – Skuodo rajono laikraščio „Mūsų žodis“ redaktorius, 1973–1981 m. – Vilniaus rajono laikraščio „Draugystė“ redaktorius. 1981–1982 m. leidinio „Lesnaja promyšlennost“ (*Miško pramonė*) korespondentas, 1982 m. – Lietuvos televizijos ir radijo komiteto Radijo informacijos vyriausiosios redakcijos vyresnysis redaktorius. 1982–2005 m. žurnalo „Mūsų girios“ vyriausias redaktorius. Daugiausia rašė gamtosaugos, miškininkystės, Lietuvos istorijos klausimais.  Parengė spaudai knygą „Mano Vilnija“.

Buvo Lietuvos žurnalistų sąjungos, Lietuvos miškininkų sąjungos, Lietuvos profesinių sąjungų federacijos narys. Daugelio kūrybinių konkursų premijų laimėtojas. 

## Bibliografija
* Dimitravo sienos netyli, 1968 m.
* Kretingos rajonas, 1987 m.

## Šaltiniai
Kazimieras Berulis

**Kazimieras Berulis** (1905 m. vasario 26 d. Plimute, JAV – 1941 m. liepos 29 d. Vilniuje) – Lietuvos žurnalistas, redaktorius.

## Biografija
1925 m. baigė Seinų „Žiburio“ gimnaziją. Lietuvos universiteto Teologijos fakultete studijavo lietuvių ir vokiečių literatūrą.

1924–1925 m. redagavo pavasarininkų žurnalą „Jaunimo vadas“ ir leidinį „Pavasario sąjunga“. 1928–1931 m. dienraščio „Rytas“ redaktoriaus padėjėjas. 1931–1935 m. Telšiuose redagavo savaitraštį „Žemaičių prietelius“, buvo ateitininkų federacijos generalinis sekretorius. Bendradarbiavo leidiniuose „Ateitis“, „Tėvynės sargas“, „Židinys “, „Lietuvos mokykla“, „Mūsų Vilnius“, „Šaltinis“, „Naujoji vaidilutė“, „Dienovidis“. 

1936 m. parašė ,,Kun.Motiejus Gustaitis. Pedagogas ir švietėjas." 47 psl.

## Šaltiniai
Anatolijus Beriozovas

**Anatolijus Beriozovas** (1922 m. sausio 16 d. Lebeniškiuose, Biržų apskritis – 1986 m. vasario 16 d. Vilniuje) – Lietuvos publicistas, dramaturgas, spaudos, radijo ir televizijos žurnalistas.

## Biografija
1940 m. baigė Kauno jėzuitų gimnaziją, du kursus studijavo Vytauto Didžiojo universitete. 1944–1946 m. mobilizuotas į Raudonąją armiją, dalyvavo mūšiuose prie Šiaulių, Klaipėdos, Karaliaučiaus. Nuo 1946 m. dirbo Klaipėdos rajono laikraščio „Raudonasis švyturys“, laikraščio „Komjaunimo tiesa“ redakcijose. 1953–1986 m. dirbo Lietuvos radijo komitete bei Lietuvos televizijos ir radijo komitete, laidose „Kolūkietiška radijo stotis“, „Panorama“, „Telefilmo“ scenarijų skyriuje.

Išleido publicistikos, parašė scenarijų dokumentiniams filmams („Lineliai linai“, „Švyturys“, „Deltuvos šeimininkai“, „Aš, Vytautas Alseika“), meniniam televizijos filmui „Ko verkė pušys“, dviejų serijų filmui „Devyni nuopuolio ratai“ ir kt.

## Bibliografija

* Naujas gyvenimas: publicistika, 1950 m.
* Eiliniai žmonės: apybraiža. – Vilnius: Valstybinė mokslinės ir politinės literatūros leidykla, 1950. – 54 p.
* Tiesos beieškant: iš Liudo Adomausko gyvenimo / Girša Abramavičius, Anatolijus Beriozovas. – Vilnius, 1960. – 101 p.: iliustr.
* Ištikimybė: dokumentinė apysaka apie Praną Zibertą / Girša Abramavičius, Anatolijus Beriozovas. – Vilnius: Vaga, 1965. – 386 p.
* Kol plaka širdis: apybraižos. – Vilnius : Mintis, 1976. – 95 p.


## Įvertinimas
* 1973 m. Vinco Mickevičiaus-Kapsuko premija, už dokumentines TV pjeses (su Baliu Bratkausku)
* 1985 m. LSSR valstybinė premija, už filmą „Devyni nuopuolio ratai“

## Šaltiniai
Aušvydas Belickas

**Aušvydas Belickas** (g. 1961 m. kovo 26 d. Kaune) – Lietuvos žurnalistas, kunigas.

## Biografija
1968–1979 m. mokėsi Birštono vidurinėje mokykloje, 1982–1986 m. studijavo Tėvų Marijonų pogrindinėje kunigų seminarijoje, 1990–1991 m. – R. Šumano žurnalistikos institute (Belgija).

1986–1989 m. Paringio (Ignalinos rajonas), Švenčionių bažnyčių vikaras, 1989 m. – Sangrūdos bažnyčios (Marijampolės rajonas) klebonas, 1989–1990 m. – Vilniaus Šv. Rapolo bažnyčios vikaras. 1991–1995 m. žurnalo „Katalikų pasaulis“ vyriausiasis redaktorius. Išspausdino straipsnių religinio gyvenimo ir moralės klausimais Lietuvos ir užsienio (Vokietijos, Kanados, Lenkijos) leidiniuose. 1988–1990 m. redagavo ir leido Lietuvos Laisvės Lygos biuletenį. Popiežiaus Jono Pauliaus II lankymosi metu buvo Bažnyčios spaudos centro vadovas ir Lietuvos Vyskupų konferencijos atstovas spaudai. 2004–2014 m. Vilniaus Šv. Teresės bažnyčios (Aušros Vartų) kunigas rezidentas, iki 2013 m. Lietuvos policijos kapelionas. Nuo 2014 m. Vilniaus Šv. Mikalojaus bažnyčios klebonas, Vilniaus apskrities vyriausiojo policijos komisariato kapelionas.

## Apdovanojimai
• 2007 m. Valstybės sienos apsaugos tarnybos atminimo ženklas „Už nuopelnus Lietuvai stojant į Šengeno erdvę“

• 2010 m. Lietuvos policijos III laipsnio pasižymėjimo ženklas „Už nuopelnus“

• 2010 m. Lietuvos šaulių sąjungos III laipsnio pasižymėjimo ženklas „Už nuopelnus Šaulių sąjungai“

• 2011 m. Lietuvos policijos I laipsnio pasižymėjimo ženklas „Angelas sargas“

## Šaltiniai